
Ниво на конфиденциалност 1
                                                                                                                       [TLP-GREEN]
 

ДО
Д-Р ВАЛЕНТИН ХРИСТОВ
КМЕТ НА ОБЩИНА ПЛЕВЕН
ПЛ. „ВЪЗРАЖДАНЕ“ №2
ГР. ПЛЕВЕН


Относно: Инвестиционно предложение ,,Изграждане на ново водовземно съоръжение – тръбен кладенец в ПИ №40974.54.126 с цел допълнително обществено питейно – битово водоснабдяване на село Къртожабене, община Плевен“.

УВАЖАЕМИ Д-Р ХРИСТОВ,

Уведомяваме Ви, че приемаме представената от Вас документация като информиране на компетентния орган по околна среда по чл. 95, ал. 1 от Закона за опазване на околната среда (ДВ бр.61/06.08.2010) и чл. 4, ал. 1 от Наредбата за условията и реда за извършване на оценка на въздействие върху околната среда. (Наредба за ОВОС, ДВ бр.3/11.01.2011 г.) и като уведомление по чл. 10, ал. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ бр.81/15.10.2010 г.) 
 На основание чл. 5 от Наредбата за ОВОС и във връзка с чл. 40, ал. 2 от Наредбата за ОС, въз основа на представената информация Ви уведомяваме, че:
I. По отношение на изискванията за оценка на въздействието върху околната среда (ОВОС) на инвестиционни предложения по глава шеста, раздел III от ЗООС:
Инвестиционното предложение предвижда изграждане на ново водовземно съоръжение – тръбен кладенец в ПИ №40974.54.126 с цел допълнително обществено питейно – битово водоснабдяване на село Къртожабене, община Плевен. Сондажът ще бъде с дълбочина 130 ± 20м. и проектни географски координати N 43°21'13.51" E 24°32'00.75", Кота терен – 105 м. След изграждане, кладенеца ще бъде оборудван с потопяема помпа. Очаквано годишно водно количество е 21536 куб м/год.; средноденонощен дебит – 0,683 л/сек. 

Реализирането на ИП e допустимо спрямо План за управление на речните басейни (ПУРБ) 2022-2027г., приет с Решение №917/31.12.2024г. на Министерски съвет и План за управление на риска от наводнения (ПУРН) 2022-2027г., приет с Решение №941/28.12.2023г. на Министерски съвет, съгласно становище на Басейнова дирекция за управление на водите – Дунавски район с център Плевен с изх.№ПУ-01-361-1/29.04.2026г.
Инвестиционното предложение попада в обхвата на т.2, буква „г“ – дълбоки сондажи, в т.ч. – за водоснабдяване от Приложение № 2 към чл. 93, ал. 1, т. 1 и 2 на Закона за опазване на околната среда (ЗООС) и подлежи на преценяване необходимостта от извършване на оценка на въздействието върху околната среда (ОВОС).
Компетентен орган по процедурата е РИОСВ – Плевен.

II. По отношение на изискванията за екологична оценка (ЕО) по глава шеста, раздел II от ЗООС:
 Реализацията на инвестиционното предложение не е свързана с изработване на нов или изменение на действащ устройствен план (ПУП или ОУП) по реда на Закона за устройство на територията (ЗУТ). 

ІІІ. По отношение на изискванията на чл. 31 от Закона за биологичното разнообразие:
ИП попада в границите на защитена територия (ЗТ) по смисъла на Закона за защитените територии (ЗЗТ) – природна забележителност (ПЗ) „Чернелка“ (карстова долина на р. Чернелка (приток на р. Вит) в землищата на селата Горталово, Тодорово, Къртожабене и Петърница), обявена със Заповед № 1422/1969 г. на МГГП, ДВ бр. 79/1969 г., видоизменена със Заповед № РД - 212/1994 на МОС, ДВ бр. 68/1994 г. и Заповед № РД - 342/2001 г. на МОСВ, ДВ бр. 59/2001 г.
ИП попада изцяло в границите на следните защитени зони (ЗЗ) по смисъла на Закона за биологичното разнообразие (ЗБР):
- BG0000240 „Студенец“, за опазване на природните местообитания и на дивата флора и фауна, по чл. 6, ал. 1, т. 1 и 2 от ЗБР, включена в списъка на защитени зони, приети с Решение на Министерски съвет № 122/2007 г. (ДВ, бр. 21/2007 г.), изм. с Решение № 615/2020 г. на Министерски съвет (обн. ДВ, бр. 79/2020 г.), във връзка със Заповед № РД-269/31.03.2021 г. на МОСВ (ДВ, бр. 41/18.05.2021 г;
- BG0000240 „Студенец“ за опазване на дивите птици, по чл. 6, ал. 1, т. 3 и 4 от ЗБР, обявена със Заповед № РД-800/04.11.2008 г. на МОСВ (ДВ, бр. 105/09.12.2008 г.), променена със Заповед № РД-67/28.01.2013 г. на МОСВ (ДВ, бр. 10/2013 г.), изменена и допълнена със Заповед № РД-269/31.03.2021 г. на МОСВ (ДВ, бр. 41/18.05.2021 г.).
При извършената проверка за допустимост на ИП по реда на чл. 40, ал. 2, във връзка с чл. 12, ал. 2, ал. 3 и ал. 4 се констатира, че ИП е допустимо спрямо режимите на дейности в ЗЗ BG0000240 „Студенец“ и BG0000240 „Студенец“, определени от съответните им заповеди за обявяване.
Реализацията на ИП не противоречи на режима на защитената територия, определен със Закона за защитените територии (ЗЗТ) и заповедта за обявяване на природната забележителност (изменена).
Съгласно чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ, бр. 73/11.09.2007г.) инвестиционното предложение ,,Изграждане на ново водовземно съоръжение – тръбен кладенец в ПИ №40974.54.126 с цел допълнително обществено питейно – битово водоснабдяване на село Къртожабене, община Плевен“, подлежи на оценка за съвместимост по реда на глава трета от Наредбата за ОС, чрез процедурата по преценяване необходимостта от ОВОС. 
Процедурите се съвместяват по реда на чл. 40 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.

ІV. За провеждане на процедура по преценка от необходимостта за извършване на ОВОС е необходимо да представите в РИОСВ – гр. Плевен:
         1. Искане за преценяване необходимостта от ОВОС.
2.Подробно попълнена по всяка точка информация съгласно Приложение № 2 към чл. 6 от Наредба за условията и реда за извършване на ОВОС, както и информация съгласно изискванията на чл. 93, ал. 4 от ЗООС, и информация относно обществения интерес, ако такъв е бил проявен. 
         
Примерни бланки и образци на документите може да намерите на Интернет страницата на РИОСВ – гр. Плевен на адрес: http://riew-pleven.eu/form.html. Попълнените документи се предоставят на един екземпляр хартиен носител и два броя електронни носители (по възможност ел. носителя да е диск).
	Във връзка с необходимостта от провеждане на консултации по отношение на степента на значимост на въздействието и риска за човешкото здраве, по чл. 7 от Наредбата за ОВОС, при изготвяне на информация по Приложение № 2 от същата наредба, е необходимо да представите подробна и изчерпателна информация за следното:
1. представяне на пълна, изчерпателна и добре онагледена информация за местоположението и точните отстояния от територията на инвестиционното предложение /обекта, дейността/ спрямо най-близко разположените обекти, подлежащи на здравна защита по смисъла на § 1, т. 3 от допълнителните разпоредби на НУРИОВОС /жилищните сгради, лечебните заведения, училищата, детските градини и ясли, висшите учебни заведения, спортните обекти, обектите за временно настаняване /хотели, мотели, общежития, почивни домове, ваканционни селища, къмпинги, хижи и др./, места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аквапаркове и др.), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни. Изясняване на задължителните отстояния до горецитираните обекти, съгласно действащото законодателство;
1. онагледяване на информацията с подходящ по мащаб картен, актуален графичен или снимков материал;
1. данни за наличие на съществуващи санитарно-охранителни зони на водоизточници и водоснабдителни съоръжения за питейно-битово водоснабдяване.
1. посочване на потенциални източници на вредности на оценяваната територия и граничещите с нея.
 
	3. Оригинален документ за платена такса: 255,65 €, съгласно чл. 1, ал. 5, т. 1 на Тарифата за таксите, на сметката на РИОСВ – гр. Плевен:

ОББ АД - гр. Плевен
IBAN: BG22UBBS80023106158306
BIC: UBBS BGSF
          
Съгласно чл. 22, ал. 2 от Тарифата за таксите, които се събират в системата на Министерството на околната среда и водите приета с ПМС № 136/13.05.2011г. (ДВ, бр. 39/2011г.), държавната такса за съвместяване на процедурите е 255,65 € 
Съгласно чл. 30, ал. 1 от същата тарифа, таксите се събират при предявяване на искането за предоставяне на услугата.
На документа за платена такса, като основание за плащане да се впише и входящия номер на Уведомлението за ИП под който е заведено в  РИОСВ – гр. Плевен  (вх. № АО-2060/06.04.2026г.).

Обръщаме Ви внимание, че на основание чл.2а, ал.5 от Наредбата за ОВОС, започналата процедура по ОВОС се прекратява, когато повече от 12 месеца от възложителя не са изпълнени указанията, дадени му с настоящото писмо. 






							
С уважение, 

